open-index/open-wikipedia-markdown huggingface dataset:
Lanzarote

**Lanzarote** (Spaanse uitspraak: [lanθaɾote, lansa-]) is 'n Spaanse eiland in die ooste van die outonome Kanariese Eilande in die Atlantiese Oseaan. Dit lê ongeveer 125&nbsp;km (78 myl) van die kus van Noord-Afrika en 1&nbsp;000&nbsp;km (621 myl) van die Iberiese Skiereiland van Spanje. Dit beslaan 845,9 vierkante kilometer (327 vierkante myl) en is die vierde grootste van die groep eilande.

Die eerste opgetekende naam vir die eiland, wat deur Angelino Dulcert gegee is, was "Insula de Lanzarotus Marocelus", na die Genuese seevaarder Lancelotto Malocello, waaruit die moderne naam afgelei is. In die moedertaal was die eiland se naam "Tyterogaka", wat "die een wat met oker bedek is" kan beteken, met verwysing na die eiland se oorheersende kleur.

## Eksterne skakels 
*  
*  Amptelike webwerf
North American P-51 Mustang

duimnael|P-51D Mustang
Die **North American P-51 Mustang** was 'n Amerikaanse langafstand vegvliegtuig en bomwerper uit die Tweede Wêreldoorlog, ontwerp deur North American Aviation. Die vegter begin teen die middel van die oorlog diens doen as langafstand-eskortvegter en is ook gebruik in die Koreaanse en verskeie ander oorloë. Die laaste oorlog waarin die P-51 gebruik is, was die "Sokkeroorlog" van 1969 tussen El Salvador en Honduras.

In Duitsland sou Luftwaffekommandant Hermann Göring volgens Adolf Galland, 'n Luftwaffegeneraal, gesê het dat hy geweet het die oorlog weldra verby sou wees toe hy Mustangs bo Berlyn sien.

In die Koreaanse Oorlog was, naas die P-51 (in 1948 herdoop na F-51) ook die F-82 ontplooi. Daar is onder andere vir grondgevegte uitvoerig gebruik gemaak van die F-82E. As 'n nagvegter in Korea is onder andere die F-82F en F-82G ontplooi.

Die P-51 Mustang is nog tot 1984 deur die Lugmag van die Dominikaanse Republiek gebruik. Baie honderde eksemplare word teen 2014 nog lugwaardig gehou deur 'Warbird'-versamelaars.

Hierdie vliegtuig was aangedryf deur die Packard V-1650 enjin, die Amerikaanse weergawe van die Rolls-Royce Merlin enjin.

## Sien ook 
* Lys van vegvliegtuie

## Verwysings
Perestroika

[duimnael|300px|[Posseël wat as propaganda vir perestroika gebruik is.]]

**Perestroika** (Russies: перестройка; "herstrukturering", letterlik "verbouing" of "rekonstruksie") was die hervormingspolitiek van Gorbatsjof, wat plaasgevind het tydens die twaalfde vyfjaarplan van die Sowjet-Unie. Gorbatsjof, die eerste in 'n generasie USSR-leiers sedert die terreur van Stalin, het in 1985 gepoog om die stagnerende Sowjet-Unie weer op dreef te kry deur *glasnost*, d.w.s. openheid, asook *perestroika*, d.w.s. staatkundige en ekonomiese hervorminge.

Dit word deur Gorbatsjof beskryf in sy boek *Perestroika* (oorspronklike titel: *Перестройка и новое мышление (Perestroïke i novoi mysjlenii)* – "Oor herstrukturering en nuwe denke") wat 1987 verskyn het. Gorbatsjof het die *perestroika*-konsep gekoppel aan die konsep *glasnost*, oftewel openheid. Glasnost en perestroika kon egter nie die ineenstorting van kommunisme in die Sowjet-Unie verhoed nie.

Perestroika was 'n politiek wat gebaseer is op verdere ontwapening en die veranderinge wat dit vir die Oos-Europese kommunistiese wêreld meegebring het, terwyl die belange van die Sowjetvolk as leidraad gedien het. Sekondêre beweegredes was die "herontdekking" van onder meer sosialisme, die idees van Lenin en die Oktoberrewolusie van 1917.

Met Gorbatsjof as sekretarisgeneraal van die Kommunistiese Party, het die Sowjet-Unie toenadering tot die westerse wêreld gesoek, en het vir hulself 'n sleutelrol in Europa gesien, mits dit tot 'n duidelike Pan-Europese politiek sou ontwikkel.

## Eksterne skakels 
*
Pousin Johanna

duimnael|Pousin Johanna skenk geboorte gedurende 'n prosessie

**Pousin Johanna** was 'n legendariese vroulike pous, wat veronderstel was om vir 'n paar jaar gedurende die Middeleeue hoof van die Rooms-Katolieke Kerk te gewees het.  Die storie het oorspronklik verskyn in 13de eeuse kronieke  en is vervolgens versprei deur die hele Europa.  Dit is vir eeue geglo, maar moderne geskiedkundiges beskou dit as fiksie, waarskynlik veroorsaak deur Romeinse monumente en antiklerikale satire.

## Oorsprong 
duimnael|regs|Pousin Johanna in 'n Middeleeuse manuskrip
Die eerste keer dat 'n vroulike pous genoem is, is in die kronieke van Jean de Mailly die *Chronica Universalis Mettensis*, maar die *Chronicon Pontificum et Imperatorum* van Martin van Opava (een van die skywers van die Liber Pontificalis het die storie gesag gegee.
Die meeste stories beskryf haar as 'n talentvolle en geleerde vrou van Engelse afkoms wat haarself as 'n man vermom het.  Deur haar intellek klim sy vinnig deur die kerk se range en word uiteindelik as pous verkies.  Sy word egter ontmasker toe sy te perd in 'n prosessie ry en geboorte skenk.  Sy word ter plekke vermoor.
Die mees bekende bron is die *Chronicon* van Teenpous Anastasius III. Die egtheid daarvan word egter betwyfel.

## Tydens die Reformasie 
[duimnael|upright|Die Pousin op die *Rosenwald Sheet* houtsnede. Vroeg 16de eeu. National Gallery in [Washington, D.C. ]]
In 1587 publiseer Florimond de Raemond *Erreur Populaire da la Papesse Jeanne*, die eerste poging om die legende aan die kaak te stel. Deur die tekste noukeurig te analiseer het die legende uitmekaar geval. Raemond se boek is vyftien keer herdruk, die laaste uitgawe so laat as 1691.

In 1601 het Pous Clemens VIII die legende offisieel vals verklaar en die beroemde buuste van haar met die inskripsie *Johannes VIII, Femina ex Anglia* is verniel of her-etiketteer as Pous Sagarias.

## Moderne sienings 
Die meeste modern historici verwerp Pousin Johanna as 'n legende.  Die *Oxford Dictionary of Popes* erken dat die storie vir eeue geglo is, maar bevind dat daar geen betroubare getuienis is wat aantoon dat sy wel bestaan het.

## Fiksie 
**Pousin Johanna** was deur die eeue heen 'n populêre figuur vir fiksie.  Toneelstukke soos Ludwig von Arnhim se *Päpstin Johanna* en Cees van der Pluijm se *Pausin Johanna* is bekend.  *Pope Joan* verskyn ook as 'n karakter in die 1982mstuk van Caryl Churchill met die naam *Top Girls*.
Daar is ook twee films oor haar gemaak.  *Pope Joan* van Michael Anderson wat later heruitgegee is as *She … who would be Pope* en *Pope Joan* van Sönke Wortmann en Bernd Eichinger.

## Verwysings
Amlodipien

**Amlodipien** (as besilaat, mesilaat of maleaat) is 'n geneesmiddel wat gebruik word om hoë bloeddruk, hartversaking en angina (borskaspyn) mee te behandel. Amlodipien is op die Wêreldgesondheidsorganisasie se modellys van noodsaaklike medisyne wat nodig geag word om die minimum mediese behoeftes van 'n basiese gesondheidsorgstelsel te ondersteun.

## Farmakologiese werking 
Amlodipien is 'n langwerkende kalsiumkanaalblokker (dihidropiridienklas). Net soos ander middels in hierdie klas, werk amlodipien deur die spiertjies in die bloedvate te ontspan, waardeur die bloeddruk dan daal. By angina bevorder die middel bloedvloei na die hartspier om te voldoen aan sy suurstofbehoefte en dus die pyn te verminder.

## Aanwysings 
* Essensiële hipertensie.
* Stabiele hartvatsiekte: afname in hartaanvalle in pasiënte met 'n geskiedenis van miokardiale infarksie.
* Behandeling van simptomatiese hartsiekte of kongestiewe hartversaking. Behandeling hiervoor met amlodipien behoort onder streng mediese toesig ingestel te word teen 'n aanvangsdosis van 5&nbsp;mg daagliks.

## Dosis en toediening 
Amlodipien, as behandeling vir hipertensie, se aanvangsdosis is 5 mg daagliks per mond.

## Teenaanwysings 
### Absoluut 
* Geskiedenis van hipersensitiwiteit teenoor amlodipien

### Relatief 
* Kardiogeniese skok
* Onstabiele angina
* Hipotensie: bloeddruk laer as 90/60 mmHg
* Aortiese stenose
* Swangerskap en borsvoeding

## Samestelling 
Elke tablet bevat 5&nbsp;mg of 10&nbsp;mg amlodipien

## Aanbieding 
Amlodipien word deur Pfizer as **Norvasc** ® verkoop in Noord-Amerika, Australië, Suid-Afrika en sommige Europese lande. Sedert die patent in 2007 verval het, is dit ook wêreldwyd as 'n generiese middel beskikbaar.

Verpakkings bevat gewoonlik strokies met 30 gekeepte 5&nbsp;mg of 10&nbsp;mg amlodipientablette.

## Verwysings 
## Eksterne skakels 
* U.S. National Library of Medicine: Drug Information Portal – Amlodipine'''
Fuerteventura

**Fuerteventura** (losweg vertaal as "sterk winde" of "groot avontuur") is een van die Kanariese Eilande in die Atlantiese Oseaan aan die kus van Noord-Afrika,  polities deel van Spanje. Teen 1660 vierkante kilometer (641 vierkante myl) is dit die tweede grootste van die Kanariese Eilande, na Tenerife. Dit is op 26 Mei 2009 deur Unesco tot 'n biosfeerreservaat verklaar.

## Eksterne skakels 
*  
*  Amptelike webwerf
Psigolinguistiek

**Psigolinguistiek** is die sielkunde van taal. Dit sluit die aanleer van taal en taaldisorders in. 

Psigolinguistiek het te make met alle sielkundige faktore wat betrokke is by die aanleer en gebruik van taal. Hierdie faktore sluit onder andere in individuele vermoëns, intelligensie, selfbeeld en wêreldbeskouing(s). Dit is 'n akademiese veld wat die kognitiewe funksies wat by taal betrokke is bestudeer, met die doel om die manier hoe die brein taaluitinge hanteer en verwerk, te verstaan.

Psigolinguistiek kan egter onderskei word van neurolinguistiek, omdat neurolinguistiek uitsluitlik breinfunksie en taal bestudeer (deur te kyk na neurobiologie en liguistiek), waar psigolinguistiek 'n ietwat wyer veld is, wat die biologie, neurowetenskap,kognitiewe wetenskap, linguistiek, ens. kombineer om uit te vind hoe die brein taal verwerk. Minder algemene sielkundige areas kan ook gebruik word, soos sosiale wetenskappe, menslike ontwikkeling, kommunikasie teorieë, ens.

## Verwysings
Warskou Chopin-lughawe

duimnael|260px|Warskou Chopin-lughawe
**Warskou se internasionale Chopin-lughawe** (Pools: *Lotnisko Chopina w Warszawie*) is sowat tien kilometer suidwes van die middestad naby die nedersetting Okęcie geleë. Die lughawe, wat deur *Polish Airports State Enterprise* bestuur word, is die grootste in Pole (behalwe vir Warskou hanteer Kraków se lughawe ook internasionale vlugte na en vanaf Pole). Die nasionale lugredery LOT Polish Airlines het hier sy tuishawe en gebruik die lughawe ook as 'n spilpunt. In 2013 het die lughawe 10,7 miljoen passasiers gehanteer - 'n styging van 11,4 persent teenoor die vorige jaar. 

Daar is onder meer daaglikse vlugte na en vanaf Berlyn, Londen, New York, Chicago en Montreal en regstreekse vlugte na Vilnius, Minsk en Riga asook bestemmings in vroeëre Sowjetrepublieke. Laekostelugrederye soos Ryanair, EasyJet en Wizz Air bied vlugte na Londen-Luton en Londen-Stansted aan.

Die lughawe, wat in 1934 as Lughawe Warskou-Okęcie geopen is, het voor die Tweede Wêreldoorlog, waartydens dit byna volledig vernietig is, ook as militêre lugbasis gedien. Ná die oorlog is dit herbou en in 2001 na die Pools-Franse komponis Frédéric Chopin vernoem. Treine en snelbusse verbind die lughawe met die Warskouse middestad.

## Verwysings
Oxford Street

[duimnael|300px|'n Uitsig oor Oxford Street in westelike rigting, met die afdelingswinkel *[Selfridges* in die agtergrond]]
**Oxford Street** is 'n belangrike straat in die City of Westminster in die West End van Londen. Dit staan bekend as Europa se besigste winkelstraat met sowat 300 winkels aan weerskante, waaronder bekende Britse afdelingswinkels soos *John Lewis*, *Debenhams*, *House of Fraser*, *Marks & Spencer*, *Topshop* en *Selfridges*, en lok daagliks sowat 'n halfmiljoen besoekers.

Oxford Street het oorspronklik deel uitgemaak van Oxford Road, die pad wat Londen met Oxford verbind het en vanaf Newgate in die City of London na die beroemde universiteitstad geloop het. Tans maak dit deel uit van die A40-hoofpad, maar net soos in die geval van baie ander strate in Sentraal-Londen wat nie meer as verbypaaie dien nie, is daar geen borde meer wat die padnommer aandui nie.

Halfpad straat-op lê Oxford Circus, Oxford Street se besige kruising met Regent Street. Hier is in 2009 'n diagonale voetgangersoorgang geopen wat tans die enigste van sy soort in Sentraal-Londen is.
405 v.C.

## Gebeure 
*Athene en Samos sluit 'n verdrag wat aan Samos die reg toeken om sy eie wette te volg.
## Geboortes 
* 

## Sterftes 
*

## Verwysings
410 v.C.

## Gebeure 
*In Elefantine koop die priesters van Khnoem die Persiese *frataraka* om, om die Joodse tempel van Elefantine te verwoes.
*Kartago slaan sy eerste munte vir gebruik op Sisilië, Attiese tetradagmes met die opskrif Qart-Hadasht (geraamde datum).

## Verwysings
Samoaans

**Samoaans** (''Gagana fa'a Sāmoa* of *Gagana Sāmoa'' – IPA: [ŋaŋana saːmʊa]) is die taal van die Samoa-eilande, wat bestaan uit die onafhanklike land van Samoa en die Amerikaanse eilandgebied van Amerikaans-Samoa. Dit is 'n amptelike taal naas Engels in beide jurisdiksies.

Samoaans, 'n Polinesiese taal, is die eerste taal vir die meeste van die Samoa-eilande se bevolking van sowat 246&nbsp;000. Met baie Samoane wat in ander lande woon, word die totale aantal sprekers wêreldwyd op 370&nbsp;000 geskat. Die taal is bekend vir die fonologiese verskille tussen formele en informele spraak, sowel as 'n seremoniële vorm gebruik in Samoaanse oratorium.

## Verwysings 
## Eksterne skakels
Fairbanks

**Fairbanks** is 'n stad in die Amerikaanse deelstaat Alaska en die munisipale setel van die Fairbanks North Star Borough.

Fairbanks is die grootste stad in die binnelandstreek van Alaska en ná Anchorage en Juneau die derde grootste in die deelstaat. Dit is die eerste stad in die Fairbanks Metropolitaanse Statistiese Gebied wat die hele Fairbanks North Star Borough insluit. Dit is die noordelikste Metropolitaanse Statistiese Gebied in die Verenigde State van Amerika en lê minder as 190&nbsp;km suid van die Noordpoolsirkel.

Volgens die 2020-skatting was die bevolking van die stad 32&nbsp;515 en die bevolking van die Fairbanks North Star Borough 95&nbsp;655. Fairbanks is die tuiste van die Universiteit van Alaska Fairbanks, die oudste van Alaska se huidige universiteite.

## Klimaat 
Die gemiddelde daaglikse temperature in die somer is 16° tot 23&nbsp;°C, terwyl die gemiddelde temperature tydens die winter tot -17&nbsp;°C kan daal. Desondanks geniet die stad 'n milder klimaat as baie gebiede van die vastelandse Verenigde State.

## Eksterne skakels 
* 
*  
*  Amptelike webwerf
*
Luggevegspatrollie

'n **Luggevegspatrollie** is 'n soort operasionele sending vir vegvliegtuie.
[duimnael|300px|Twee [F-15 Eagles van die Massachusetts Air National Guard se 102 gevegsvleuel vlieg 'n luggevegspatrollie oor New York Stad ter ondersteuning van Operasie Noble Eagle.]]

'n Luggevegspatrollie is 'n vliegtuigpatrollie wat verskaf word oor 'n sekere omgewing, oor die grondmagte wat beskerm word, oor 'n kritieke area van 'n gevegsone, of oor 'n lugverdedigingsgebied. Ten doel is die onderskepping en vernietiging van vyandelike vliegtuie voordat hulle hul teiken kan bereik. Luggevegspatrollies vind oor beide land en water plaas ter beskerming van ander vliegtuie, vaste en mobiele instellings op land, of skepe ter see.

Dit behels gewoonlik vegters wat 'n taktiese patroon vlieg, rondom 'n teiken wat verdedig moet word, terwyl gesoek word na enige indringeraanvallers. Effektiewe patrolleringspatrone behoort vegvliegtuie in te sluit wat op beide hoë en lae hoogtes geposisioneer is, om die reaksietyd te verkort indien 'n aanval bespeur word. Moderne patrollies word óf grondgekoördineer óf AWACS-beheer om die maksimum vroeë waarskuwing vir teenreaksie te voorsien.

Die eerste luggevegspatrollies was kenmerkend van vliegdekskipbedrywighede, waar missies gevlieg is om 'n draergevegsgroep te beskerm, maar die term is deesdae generies in beide lugmag- en vlootvlugbedrywighede. Die operasies verskil van vegterbegeleiding omrede die gevegspatrolliekrag nie gekoppel is aan die groep wat dit beskerm nie, nie beperk is in hoogte en die spoed wat gevlieg word nie, en die taktiese buigsaamheid het om enige bedreiging onverpoos aan te val. Vegterbegeleiding bly tipies met die bate wat dit ondersteun en teen die spoed van die ondersteuningsgroep, as 'n finale reaktiewe mag teen 'n moontlike bedreiging. Wanneer 'n begeleidingsvlug betrokke raak in 'n luggeveg, word die magte wat ondersteun word onbeskerm gelaat.
McDonnell Douglas F-15E Strike Eagle

Die McDonnell Douglas (nou Boeing) **F-15E Strike Eagle** is 'n Amerikaanse alle weersomstandighede veeldoelige vegter, afgelei van die McDonnell Douglas F-15 Eagle. Die F-15E is ontwerp in die 1980's as 'n langreik, hoë spoed verbod sonder om op begeleiding of elektroniese oorlogvoering te steun. Amerikaanse Lugmag (USAF) F-15E "Strike Eagles" kan onderskei word van ander Amerikaanse Eagle variante deur donkerder kamoefering en konforme brandstoftenks gemonteer langs die enjininnames.

Die "Strike Eagle" is ontplooi vir militêre operasies in Irak, Afghanistan en Libië. Gedurende hierdie operasies het die F-15E diep aanvalle op hoëwaarde teikens uitgevoer, luggevegspatrollies gedoen en lugondersteuning verskaf aan koalisietroepe. Dit het ook aan latere konflikte deelgeneem en word uitgevoer na verskeie lande.

## Tegniese gegewens 
Bemanning: 2 (loods en skutter)
Lengte: 19,43 m
Vlerkwydte: 13,05 m
Hoogte: 5,63 m
Leë massa: 14 300 kg
Maksimum opstygmassa: 36 700 kg
Maksimum snelheid: Mach 2,5+ 
Klimsnelheid: 15 240 m per min. (254 m/s)
Kragbron: 2 × Pratt & Whitney F100-229 nabrandturbowaaiers, 129 kN elk
Brandstofkapasiteit: 6&nbsp;100 kg (aanboord)
Gevegsradius: 1&nbsp;285 km (1&nbsp;870 km) (maksimum)

## Fotogalery 

Lêer:Two_JASDF_F-15J_take_off_in_formation.JPEG|Twee JASDF F-15J's styg op in formasie
F-15K_re-fuel_from_a_KC-135.jpg|F-15K hervul van 'n KC-135 af
Lêer:Two_F-15I_Ra'am.JPEG|Twee F-15I's
Lêer:USAF F-15E Strike Eagle, Iraq 2004.jpg|'n RAF F-15E Strike Eagle in Irak

## Sien ook 
* Lys van vegvliegtuie

## Verwysings
Lyfskilder

duimnael|regs|200px|'n Lyfgeskilderde New Orleans Saints-ondersteuner by die "La Fete Body & Face Painting Festival" in 2010.

**Lyfskildery** is 'n vorm van liggaamskuns. In teenstelling met tatoeërmerke en ander vorme van liggaamskuns is lyfskildery tydelik, geverf op die menslike vel, en duur slegs vir 'n paar uur of op die meeste (in die geval van Mehndi of "henna tattoo") 'n paar weke. Lyfskildery wat beperk is tot die gesig is bekend as gesigverf. Lyfskildery word ook na verwys as ('n vorm van) "tydelike tatoeëring".

MGD06FruitbowlGal.jpg|Vrugteslaai
MGD07GreenCouple.jpg|'n Groen paartjie
Football World Cup Berlin 20060624 Bodypainting.jpg|Sokkerondersteuners
Fremont Solstice Parade 2007 - naked cyclists relax.jpg|Jin en Jang
Fremont naked cyclists 2007 - 14.jpg|Superman
Fremont naked cyclists 2007 - 54.jpg|'n Tier
Fremont Solstice Parade 2007 - Gasworks naked bee cyclist.jpg|'n By
Fremont naked cyclists 2007 - 04.jpg|'n Ruimtewese
Israeliese Lugmag

Die **Israeliese Lugmag** (IAF; זְרוֹעַ הַאֲוִויר וְהַחָלָל, Zroa HaAvir VeHahalal, "Air and Space Arm", algemeen bekend as חֵיל הַאֲוִויר, Kheil HaAvir) bedryf as die lugoorlogvoeringstak van die Israeliese Verdedigingsmagte. Dit is op 28 Mei 1948 gestig, kort ná die Israeliese onafhanklikheidsverklaring. Sedert Augustus 2017 dien generaal Amikam Norkin as die lugmagbevelvoerder.

## Ontstaan 
Die Israeliese Lugmag het ontstaan tydens die stigting van die staat Israel in 1948. Die lugmag het klein begin met vroeëre burgerlugvaartvliegtuie wat omgebou is vir militêre gebruik. Die eerste vegvliegtuie wat die Israeliese Lugmag verkry het was Avia S-199's van Tsjeggo-Slowaakse maak. Ander vliegtuie uit die vroeë jare was die Tweede Wêreldoorlogse Messerschmitt Bf 109's en Supermarine Spitfires. Op tegnologiese vlak het die land toe nog ver agter sy teenstanders gestaan.

## Lugaanvalle 
Op 7 Junie 1981 het die Israeliese Lugmag met Operasie Opera 'n suksesvolle lugaanval op die Irakse kerninstallasie Osirak geloods. 'n Jaar later volg die inval van Libanon toe die lugmag die geleentheid het om sy tegnologiese oorheersing te toon. Op 1 Oktober 1985 volg 'n aanval op die hoofkwartier van die PLO, naby die Tunisiese hoofstad Tunis, as wraak na 'n aanslag van Force 17, 'n gewapende eenheid van die PLO, op Israeliese burgers. Die lugaanval word uitgevoer met F-15 Eagles wat invlug brandstof inneem. Dit was tegnies 'n sukses, maar is skerp veroordeel deur die internasionale gemeenskap, insluitende die VSA.

## Volgehoue modernisering 
In die 1990's het die Israeliese Lugmag met die modernisering van sy vloot begin, deur gebruik te maak van gevorderde tegnologie uit eie bodem. Die land het ook AH-64 Apache-helikopters van die VSA aangekoop en hulle met sy eie missiele toegerus. In 1991 kanselleer Israel egter die ontwikkeling van hul IAI Lavi, wat Israel se eerste volledig-selfgeboude vegvliegtuig sou wees, weens die hoë koste. 

In 2004 is die eerste van meer as honderd splinternuwe en uiters gevorderde F-16I's afgelewer en ook die nuutste variant van die F-15 is aangekoop. Die Israeliese lugmag koop ook die nuutste plaaslike missiele aan, en verkry sy eie variant van die Apache-helikopter. Die land koop ook Gulfstream G550-stralers, toegerus met die modernste inligtingstelsels, van Israel Military Industries aan. Met al hierdie modernisering het die Israeliese Lugmag gegroei tot een van die gevorderdste ter wêreld.
Bethlehem, Groningen

**Bethlehem** is 'n dorpie net wes van die dorp Rottum, in die munisipaliteit Het Hogeland in die Nederlandse provinsie Groningen.

Bethlehem is gebou op die plek van 'n Benediktynse klooster. Saam met St Juliana se Abdy 'n klein entjie na die noorde, het die klooster in 1291 as die *Conventus St Juliane in Rotthem* bekend gestaan.  Die kerk van die klooster is afgebreek in 1658 en niks is deesdae van die klooster oor nie.

## Verwysings
Bethlehem, Nieu-Seeland

**Bethlehem** is 'n voorstad van Tauranga op Nieu-Seeland se Noord-eiland. 

Oorspronklik was dit 'n klein onafhanklike dorp, maar deesdae is dit geabsorbeer deur Tauranga en bestaan ​​uit 'n aantal onderafdelings insluitend Bethlehem Heights, Sterling Gate, La Cumbre, St Andrews en Mayfield.

Dit is geleë op die Staatssnelweg 2 en het geriewe soos 'n klein inkopiedorp met 'n supermark en ander kleinhandelswinkels.
Bethlehem, Carmarthenshire

**Bethlehem** is 'n klein boerderygemeenskap in die Carmarthenshire-county van Wallis, Verenigde Koninkryk. Dit lê in die Tywivallei noordoos van Llandeilo en suidwes van Llangadog, maar aan die teenoorgestelde kant van die rivier van die besige Londen-Haverfordwestpad, die A40.

Die sentrum van die dorp is ongeveer regvoor die ses huise oorkant die dorpsaal, met ander huise, die laerskool, en 'n voormalige poskantoor versprei op en langs die berg. Die "Nonconformist" kapel, waarna die dorp is vernoem is, is op 'n roete wat die westelike rand van die Brecon Beacons volg.
Koninklike Saoedi Lugmag

Die **Koninklike Saoedi Lugmag** (Arabies: القوات الجوية الملكية السعودية, Engels: *Royal Saudi Air Force*), is die lugvaarttak van die Saoedi-Arabiese gewapende magte. Die RSAF het van 'n hoofsaaklik verdedigende militêre mag ontwikkel tot een met 'n gevorderde slaanvermoë. Die Saoedi Lugmag onderhou die derde grootste vloot van F-15s na die Amerikaanse Lugmag en die Japan Air Self-Defense Force.

Die ruggraat van die Koninklike Saoedi Lugmag is tans die F-15 Eagle, met die Panavia Tornado ook 'n belangrike komponent. Die Tornado, Hawk en vele ander vliegtuie is gelewer onder die Al Yamamah-kontrakte met British Aerospace (nou BAE Systems). Die Saoedi Lugmag het verskeie wapens in die 1990's bestel, insluitende Sea Eagle anti-skeepsmissiele, lasergeleide bomme en swaartekragbomme. Volgens Al-Salam, 'n opvolger van die Al Yamamah-ooreenkoms, sal 72 Eurofighter Typhoons binnekort deur BAE afgelewer word.

## Galery 

Lêer:RSAF Typhoon at Malta - Gordon Zammit.jpg|'n RSAF Eurofighter Typhoon by Malta tydens aflewering.
Lêer:Tornado F3 RSAF Feb1991.jpeg|'n RSAF Tornado F3 in "Operation Desert Storm".
Lêer:DF-ST-92-07383-C.jpg|'n F-15 Eagle maak in die lug gereed om brandstof te hervul uit 'n KC-135.
Lêer:Saudi Air Force Al Shahrani.JPEG|'n Koninklike Saoedi Lugmagvlieënier in die kajuit van 'n F-5 Tiger II voor 'n opleidingsvlug
Lêer:Saudi Tiger.JPEG|'n RSAF F-5 Tiger tydens die Persiese Golfoorlog.
Lêer:Saudi Hawk 8805.jpg|'n RSAF British Aerospace Hawk in 2011

## Verwysings
Klas 6E-lokomotief

**Klas 6E** is 'n tipe elektriese lokomotief wat deur die Suid-Afrikaanse Spoorweë gebruik is op verskeie trajekte in Suid-Afrika. Die as-gemonteerde elektriese motors het 'n uitset van 550 kW elk vir 'n totale uitset van 2200 kW. Die lokomotief werk met 3 kV gelykstroom.

Die uitdaging van hierdie ontwerp was om te verseker dat die krag effektief oorgedra word sonder dat die wiele gly. **Klas 6E1** is 'n verbetering in die klas met traksieskakels op die draaistelle wat duidelik sigbaar is aan die buitekant. Beide klasse is toegerus met elektroniese wielglybespeuring. In 1982 is twee Klas 6E1-lokomotiewe toegerus met mikroprosesseerders om die beheer van die lokomotiewe meer effektief te maak. 

Die maksimum veilige snelheid van die lokomotiewe is 113 km/h. Model nr. 1525 het tydens 'n eksperiment op 'n hoëspoedbaan 'n snelheid van 245 km/h bereik. Die voorkant van die lokomotief was bedek met 'n spesiale toestel om dit meer vaartbelyn te maak. 

## Aantal gebou 
Teen 1985 het *Union Carriage & Wagon* van Suid-Afrika reeds 80 **Klas 6E**- en 960 **Klas 6E1**-lokomotiewe gebou. Op daardie stadium was dit die klas lokomotief waarvan SAS&H die meeste eenhede oor beskik het.

SAR Class 6E E1146 ex E1172.JPG|SAR no. E1172 as Spoornet no. E1146, Bellvilledepot, 28 Maart 2009
SAR Class 6E E1223 ex E1174.JPG|SAR no. E1174 as Spoornet no. E1223, Stikland, Kaapstad, 29 Maart 2006
SAR Class 6E E1157 ex E1177.JPG|SAR no. E1177 as no. E1157, Beaufort-Wes, 1 Mei 2006

## Eksterne skakels 
* 

## Verwysings
General Dynamics F-16 Fighting Falcon

Die General Dynamics (nou Lockheed Martin) **F-16 Fighting Falcon** is 'n enkelmotorige veeldoelige vegvliegtuig wat oorspronklik vir die Amerikaanse Lugmag (USAF) deur General Dynamics ontwikkel is. Die vliegtuig is as 'n lugsuperioriteitsdagvegter ontwerp en tot 'n suksesvolle alle-weersomstandighede dag-of-nag veeldoelige vliegtuig ontwikkel. Meer as 4&nbsp;600 vliegtuie is sedert 1976 gebou. 

Hoewel dit nie meer deur die Amerikaanse Lugmag aangekoop word nie, word verbeterde weergawes steeds gebou vir goedgekeurde uitvoerkliënte. In 1993 het General Dynamics sy vliegtuigvervaardigingsbesigheid aan die Lockheed Corporation verkoop, wat op sy beurt deel van Lockheed Martin geword het na 'n samesmelting met Martin Marietta in 1995.

Die Fighting Falcon het vele sleutelfunksies, waaronder 'n raamlose borrelkap vir beter sigbaarheid, sygemonteerde beheerstok om beheer te vergemaklik tydens maneuvers, 'n sitplek wat 30 grade terugslaan om die effek van g-kragte te verminder, en die eerste gebruik van 'n ontspanne statiese stabiliteit / elektroniese pulsvlugbeheerstelsel help om dit 'n ratse vliegtuig te maak. Die F-16 het interne M61 Vulcan-kanonne en 11 hegpunte vir wapens en ander toerusting op missies. Die F-16 se amptelike naam is "Fighting Falcon", maar "Viper" word algemeen deur die vlieëniers gebruik, omrede die vermeende ooreenkoms met 'n slang.

Bykomend tot aktiewe diens in die Amerikaanse Lugmag, Lugmag Reserwemag en die Nasionale lugwageenhede, word die vliegtuig ook gebruik deur die USAF se lugdemonstrasiespan, die Amerikaanse Lugmag Thunderbirds, en as 'n teenstander/aggressorvliegtuig vir opleiding in die Amerikaanse Vloot. Die F-16 dien ook in die lugmag van 25 ander lande.

## Tegniese gegewens 
* Bemanning: 1
* Lengte: 15,06 m
* Vlerkwydte: 9,96 m
* Hoogte: 4,88 m
* Maksimum snelheid: 
** Seevlak: Mach1.2 (915 mpu, 1 470 km/h)
** Op hoogte: Mach 2 (1 320 mpu, 2 120 km/h) in skoon opstelling
* Reikafstand: 4&nbsp;220 km met buitetenks
* Gevegsradius: 550 km
* Klimspoed: 254 m/s

## Sien ook 
* Lys van vegvliegtuie

## Verwysings 
## Eksterne skakels
403 v.C.

## Gebeure 
*Die Dertig stel 'n lys saam van 3 000 Atheners wie wel hulle burgerskap en politieke regte behou. Baie mense verloor hulle regte.
*Generaal Thrasybulus kom in opstand teen die Atheense terreurbewind van die Dertig Tiranne. Ná agt maande val die bewind en word die demokrasie herstel.

## Geboortes 
* 

## Sterftes 
*

## Verwysings
Sikorsky HH-60 Pave Hawk

Die **Sikorsky MH-60G / HH-60G Pave Hawk** is 'n tweelingturboas helikopter in diens van die Amerikaanse Lugmag. Dit is 'n afgeleide van die Mann-60 Black Hawk en sluit die Amerikaanse Lugmag se PAVE elektroniese stelselprogram in. Die HH-60/MH-60 is 'n lid van die Sikorsky S-70-familie. 

Die MH-60G Pave Hawk se primêre doel is om spesiale taakmaglede aan operasies te lewer en te onttrek, terwyl die HH-60G Pave Hawk se kernmissie is om personeel onder stresvolle omstandighede te ontruim, insluitend soek- en reddingsoperasies. Beide weergawes kan in die dag of nag bedryf word in vyandelike omgewings.

Danksy sy veelsydigheid, kan die HH-60G ook vredestydse sendings uitvoer. Sulke take sluit in burgerlike soek en redding, noodlugmediese ontruiming (MEDEVAC), rampverligting, internasionale hulp, teendwelmaktiwiteite en NASA-pendeltuigondersteuning.
Chiloé-eiland

duimnael|links|upright|Ligging van die Chiloé-eiland in Chili
**Chiloé-eiland** (Spaans: *Isla de Chiloé*), ook bekend as die Groter Eiland van Chiloé, is die grootste eiland van die Chiloé-elandgroep langs die kus van Chili in die Stille Oseaan. Die eiland is in die suide van Chili, in die Los Lagos-streek geleë.
Cecil John Rhodes-standbeelde

duimnael|Cecil John Rhodes se standbeeld in die Kompanjiestuin.
duimnael|Standbeeld by die Universiteit van Kaapstad.
duimnael|Standbeeld by Kimberley.
duimnael|Borsbeeld by die Oxford-universiteit.

In Suid-Afrika, Zimbabwe en Engeland is daar verskeie stand- en borsbeelde van Cecil John Rhodes. Rhodes was 'n Britse kolonialis, sakeman, mynmagnaat en politikus in Suid-Afrika. Rhodesië (tans Zimbabwe) is na hom vernoem. Die Rhodes-beurs word uit sy boedel gefinansier.

## Kaapstad 
a. Naby die teekamer in die Kompanjiestuin is 'n beeld in brons deur Henry Pegram. Dit is in 1908 opgerig en is byna dubbeld lewensgroot en toon Rhodes  se hele  lyf.  Hy dra 'n driedelige pak en met sy linkerhand wys hy noordwaarts. Die voetstuk is van rofgekapte sandsteen. Op die voetstuk staan “*Your hinterland is there*”. Peter Blum sê is sy gedig “Oor monnemente gepraat”

b. By die Rhodes-gedenkteken aan die voet van Duiwelspiek is 'n borsbeeld van Rhodes deur J.M. Swan. Hierdie beeld is in Julie 2020 ernstig beskadig.

c. Voor die hoofgebou van die Universiteit van Kaapstad was 'n beeld van Rhodes deur Marion Walgate waar hy sit. Dit is in 1934 onthul en op 9 April 2015 deur die universiteit se raad laat verwyder nadat 'n groep studente daarteen betoog het. Die beeld is onder luide toejuiging op 'n vragmotor gelaai en na 'n onbekende ligging verskuif.

## Kimberley 
a. In Dutoitspanweg is 'n ruiterstandbeeld van Rhodes. Die grond waarop dit staan is geskenk deur Alfred Beit. Geld is in Suid-Afrika en die buiteland ingesamel om die beeld te betaal. Die beeldhouer was sir William Hamo Thornycroft. Op die voetstuk word Rhodes se openbare lewe in die Kaapkolonie en Rhodesië uitgebeeld. Hierdie beeld van 72 ton word as een van die beste van Rhodes beskou. Dit is op 4 Desember 1907 deur die goewerneur van die Kaapkolonie, sir Walter Hely-Hutchinson, onthul.

b. By die Kimberley Klub staan 'n vollengte beeld van Rhodes geklee in 'n driedelige pak met 'n hoed in sy linkerhand. Hierdie beeld deur John Tweed is uit 1932. Aanvanklik het dit in Stasiestraat in Mahikeng gestaan.

## Grahamstad 
Die Rhodes-universiteit besit 'n borsbeeld van Rhodes in wit marmer deur Henry Pegram.

## Harare 
In Harare is 'n vollengte standbeeld van Rhodes in die tuin van die Nasionale Argief. Hierdie beeld deur John Tweed is op 11 Mei 1911 onthul en het tot 31 Julie 1980 in Jameson-laan gestaan.

## Bulawayo 
Die standbeeld in Bulawayo is uit 1902 en deur John Tweed. Waarskynlik is dit die enigste beeld wat dateer uit Rhodes se lewe.  Aanvanklik was dit in Main Street, maar is later na die Bulawayo Museum verskuif.

## Engeland 
In Engeland is daar ongeveer 'n 15 stand- en borsbeelde van Rhodes. Die borsbeeld wat die indrukwekkende fasade van Oriel College (Universiteit van Oxford) vorm, is die bekendste.

## Bibliografie 
* Scott, John: Garden's Rhodes the wrong man. It's really a double named Lister. BY, Die Burger, 18 April 2015.
* Standard Encyclopaedia of Southern Africa, dele 1 tot 12. Kaapstad: Nasou, 1970–1976.

## Verwysings
Guillotine

[duimnael|220px|'n Guillotine in die museum van [Bruchsal (Duitsland).]]

'n **Guillotine** is 'n toestel waarmee mense (as 'n vorm van doodstraf) onthoof word. Die toestel gebruik 'n valbyl wat 'n persoon se kop op 'n besonder vinnige en (so word veronderstel) pynlose manier afkap. Dit is vir die eerste keer algemeen tydens die Franse Revolusie gebruik.

'n Guillotine bestaan ​​uit 'n swaar lem (valbyl) wat vertikaal in 'n raam op en af beweeg. Die lem is aan 'n katrol geheg wat dit ophys. Wanneer die katrol vrygestel word, val die lem as gevolg van swaartekrag op die gevangene se kop neer, wat dit dan afsny.

Histories is guillotine-agtige toestelle in die Middeleeue uitgevind en reg oor die hele Europa aangewend (soos in Skotland met hul "Scottish Maiden"). Die guillotine is egter vir die eerste keer algemeen in Frankryk tydens die Franse Revolusie van 1789 gebruik. Dit was destyds die enigste wettige manier van teregstelling in Frankryk gewees. Dit is ook algemeen in lande soos België, Duitsland, Swede en sommige Switserse kantons gebruik. Aangesien hierdie lande die doodstraf afgeskaf het, word die guillotine vandag nie meer gebruik nie.

## Joseph Guillotin en die eerste guillotin 
duimnael|links|Joseph-Ignace Guillotin (1738-1814)

Die guillotine is na die Franse dokter, Joseph Ignace Guillotin vernoem. Guillotin was teen die doodstraf gekant. Hy het besef dat hy dit nie sal kan stop nie, en het gepoog om 'n meer menslike manier te vind om die doodstraf te voltrek. Hy het sy voorstel op 10 Oktober 1789 gemaak. Hoewel Guillotin weinig tot die ontwerp van die masjien bygedra het, is sy naam in die geskiedenis daarmee verbind. Die masjien is deur 'n ander dokter, Antoine Louis bedink. Die toestel het vinnig, teen Guillotin se wil, as die guillotine bekend geword. Guillotin het dit tot sy dood in 1814 betreur.

Die ontwerp van 'n vinnige, pynlose masjien vir onthoofding is aan Tobias Schmidt, 'n Duitse ingenieur toevertrou. Schmidt het die eerste guillotine gebou en het dit aanvanklik op diere, maar later ook op dooie mense getoets. Sy ontwerp het uit twee veertien voet pale met 'n dwarsbalk bestaan. Die lem was reguit of soos 'n byl gebuig. Die stelsel is met 'n tou en katrol aan die gang gesit, terwyl die hele konstruksie op 'n platform opgestel is.

## Eksterne skakels 
*
Aktuariële Praktykstandaarde en Raadgewende Praktyknotas

**Aktuariële Praktykstandaarde en Raadgewende Praktyknotas** (afsonderlik afgekort tot **APS**e en **RPN**e) is standaarde en praktyknotas wat deur die Raad van die Aktuariële Genootskap van Suid-Afrika gebruik word om lede by te staan met die uitvoer van hul professionele verpligtinge. Die APS'e en RPN'e word volgens praktykgebied genommer. Die volgende APS'e en RPN'e is huidig van krag:

* Reeks 100 m.b.t. lewensassureerders 
* Reeks 200 m.b.t. aftreefondse
* Reeks 300 m.b.t. gesondheidsorg
* Reeks 400 m.b.t. korttermynversekering
* Reeks 500 m.b.t. VIGS
* Reeks 800 m.b.t. deurlopende professionele ontwikkeling en opvoedkundige sake
 
## Verskil tussen APS'e en RPN'e 
### APS'e 
APS'e is standaarde waaraan alle lede van Aktuariële Genootskap van Suid-Afrika (AGSA) moet voldoen. Die Genootskap sien 'n wesenlike skending van 'n APS as grond vir 'n klagte onder die Genootskap se dissiplinêre prosedures en beskou dit as 'n sterk prima facie bewys van onprofessionele gedrag.

### RPN'e 
RPN'e dien as raadgewende handleidings en skendings daarvan word opsigself nie deur die Genootskap as gronde vir klagtes onder die Genootskap se dissiplinêre prosedures gesien nie. Die komitee wat bewerings van onprofessionele gedrag onder aktuarisse ondersoek, mag egter die omvang van afwykings van die RPN'e deur die betrokke lid van die Genootskap in ag neem.

## Eksterne skakels 
* Aktuariële Praktykstandaarde en Raadgewende Praktyknotas op AGSA se webwerf
Klas 7E-lokomotief

**Klas 7E** is 'n tipe elektriese lokomotief wat deur die Suid-Afrikaanse Spoorweë gebruik word in Suid-Afrika. Die lokomotief gebruik 25 kV 50 Hz wisselstroom. Daar is drie subklasse in die klas.

## Galery 

Class 7E E7058.JPG|Klas 7E no. E7058 in Swartkops, Port Elizabeth, 22 April 2013
SAR Class 7E E7008 BT.jpg|No. E7008 trek 'n goederetrein naby Die Put, omtrent 16 km suid van De Aar, 2 Mei 1985
SAR Class 7E E7061.JPG|No. E7061 in Beaufort-Wes, 16 September 2009
SAR Class 7E E7047.JPG|No. E7047 in Spoornetblou, Beaufort-Wes, 1 Mei 2006
SAR Class 7E E7100.JPG|No. E7100 in De Aar, Noord-Kaap, 26 Augustus 2007
E7010 - Shosholoza Meyl Livery.JPG|No. E7010 in Shosholoza Meyl-kleure in die Edwin Swales-werkswinkel, Durban, KwaZulu-Natal, 4 Junie 2010

## Verwysings 
## Eksterne skakels 
*
Egipties

**Egipties** is die oudste bekende taal van Egipte en ’n tak van die Afro-Asiatiese taalfamilie. Geskrewe rekords in Egipties bestaan vanaf omstreeks 3400-3200 v.C., en dit maak dit een van die oudste bekende geskrewe tale, saam met Sumeries.

Egipties is gepraat tot die laat 17de eeu n.C. in die vorm van Kopties. Die amptelike taal van die hedendaagse Egipte is Egiptiese Arabies, wat Kopties geleidelik vervang het as die alledaagse taal in die eeu ná die Moslemse verowering van die land.

Kopties word steeds gebruik as die liturgiese taal van die Kopties-Ortodokse Kerk. Daar is vandag enkele vlot sprekers.

## Klassifikasie 
Egipties is die oudste taal van die Afro-Asiatiese taalfamilie, voorheen bekend as Hamito-Semities. Dit verskil egter morfologies grootliks van ander tale in dié familie. Dit dui daarop dat Egipties reeds radikale veranderings ondergaan het voordat dit op skrif gestel is.

## Geskiedenis 
duimnael|200px|3de-eeuse Koptiese inskripsie.
Geleerdes groepeer Egipties in ses groot chronologiese fases:

* Argaïese Egipties (voor 2600 v.C.), die taal van die Vroegdinastiese Tydperk
* Ou Egipties (2686–2181 v.C.), die taal van die Ou Ryk
* Middel-Egipties (2055-1650 v.C.) van die Middelryk, maar dit het voortbestaan tot die vroeë 18de Dinastie en as letterkundige taal tot in die 4de eeu n.C.
* Laat-Egipties (1069-700 v.C.) van die Derde Oorgangstydperk
* Demoties (7de eeu v.C. tot 5de eeu n.C.) van die Laat Tydperk tot in die Romeinse Tydperk
* Kopties (1ste tot 17de eeu n.C.) van die vroeë Romeinse Tydperk tot die moderne tyd

Egiptiese etikette en tekens bestaan reeds vanaf omstreeks 3400 v.C. Hierdie vroeë tekste word gewoonlik saam gegroepeer as Argaïese Egipties. Ou, Middel- en Laat-Egipties is met hiërogliewe en in die hiëratiese skrif geskryf. Demoties het uit hiëraties ontstaan; dit lyk effens soos die moderne Arabiese skrif en is ook van regs na links geskryf (hoewel daar feitlik geen verband tussen die twee skrifte is nie). Kopties word met die Koptiese alfabet geskryf, ’n aangepaste vorm van die Griekse alfabet met ’n paar simbole uit demoties vir klanke wat nie in Antieke Grieks bestaan het nie.

Arabies het die taal van die politieke administrasie geword kort ná die Moslemse verowering in die 7de eeu n.C. en dit het Kopties geleidelik vervang as die alledaagse taal. Kopties is steeds die taal van die Kopties-Ortodokse en die Kopties-Katolieke Kerk.

## Woordeskat 
Hoewel die Egiptiese kultuur dié van die Westerse beskawing beïnvloed het, word min Egiptiese woorde vandag in Europese tale aangetref. Dié wat wel voorkom, is in Griekse vorm oorgedra. Twee wat vandag in Afrikaans aangetref word, is "ivoor" (abw/abu, letterlik 'ivoor; olifant') en "farao" (letterlik 'groot huis'; via Grieks).

## Verwysings 
## Eksterne skakels 
* Thesaurus Linguae Aegyptiae: Woordeboek van Egipties
* Die uitspraak van Antieke Egipties deur Kelley L. Ross
* 15px Hierdie artikel is vertaal uit die Engelse Wikipedia
Edie McClurg

**Edie McClurg** (gebore 23 Julie 1951) is 'n Amerikaanse akteur en komediant. Sy is veral bekend vir haar rolle in TV-reekse, maar sy het ook in 'n paar suksesvolle rolprente gespeel.

## Biografie 
Edie McClurg is op 23 Julie 1951 in Kansas City, Missouri in die Verenigde State van Amerika gebore.

## Filmografie 
* 1976 - *Carrie* - Helen Shyres
* 1979 - *WKRP in Cincinnati* - Lucille Tarlek
* 1980 - *Oh, God! Book II* - Mr. Benson se sekretaresse
* 1982 - *Match Game*
* 1986 - ''Ferris Bueller's Day Off* - Gracy, die sekretaresse
* 1987 - *Planes, Trains & Automobiles* - Motor-verhuurder
* 1988 - *Crash Course* - Beth Crawford
* 1988 - *Dance 'Til Dawn* - Ruth Strull
* 1990 - *Match Game*
* 1991 - *Curly Sue* - Sekretaresse
* 1993 - *Airborne* - Tante Irene
* 1994 - *Natural Born Killers* - Mallory se moeder
* 1997 - *Flubber* - Martha George
* 2000 - *Hanging Up* - Esther
* 2002 - *Van Wilder* - Campus Tour gids
* 2006 - *Scooby-Doo! Pirates Ahoy!* - Peggy Jones / Sea Salt Sally
* 2008 - *Holyman Undercover* - Martha (post-produksie)

## Stemme 
* 1962 - *The Jetsons* - Verskillende stemme
* 1989 - *De Kleine Zeemeermin* - Carlotta
* 1998 - *A Bug's Life* - Dr. Flora
* 2004 - *Paniek op de Prairie* - Verskillende stemme
* 2006 - *Cars'' - Minny

## Eksterne skakels 
*  Amptelike webtuiste 
* 
*
Tekslinguistiek

**Tekslinguistiek** vorm deel van die taalwetenskap wat te make het met die studie van teks as ‘n kommunikasie medium. Teks verwys in hierdie sin na die geheel van ŉ groepering woorde en sinne met die doel om die konteks daarvan te verstaan. Tekslinguistiek fokus dus op die verband tussen grammatiese eenhede in sinne om te analiseer hoe sinne gegroepeer word om konteks aan ŉ saak te gee, hierdie kontekste sluit die interpersoonlike kontekste, eksperimentele kontekste en logiese kontekste in.

Om die konteks en verband tussen sinne te analiseer word daar klem gelê op die kohesie tussen sinne, of te wel hoe sinne aan mekaar gekoppel word om samehangende eenheid te vorm, teks kan gevolglik nie gesien word as afsonderlike eenhede nie maar as ’n semantiese eenheid. 

Daar word egter onderskeid getref tussen gesproke en geskrewe teks in tekslinguistiek omdat daar sekere faktore is wat in gesproke taal nie geanaliseer kan word nie. Hierdie faktore sluit in nie-verbale tekens soos fonetiese uitspraak, liggaamshouding, vorme van gebaretaal  en ander paralinguistiese eenhede. In geskrewe teks speel die bogenoemde faktore geen rol nie en dus kan alle vorme van geskrewe teks geanaliseer word.   

Tekslinguistiek kan dus gesien word as ’n vorm van uitgebreide diskoers analise met die doel om kohesie en ander faktore in die gebruik van stringe sinne en woorde te analiseer en beter verstaan.

## Verwysings
Carnaby Street

[duimnael|'n Straatbord in Carnaby StreetOntwerp: [Misha Black]]
**Carnaby Street** is 'n winkelstraat en voetgangerslaan in die City of Westminster, Londen, wat in die stadsdistrik Soho naby Oxford Street en Regent Street geleë is. Dit staan veral bekend vir sy groot verskeidenheid mode- en leefstylwinkels, waaronder talle onafhanklike boetieke. In die 1960's is dit verbind met *Swinging London*.

Strate, wat met Carnaby Street kruis, sluit - in noord-suidelike rigting - Beak Street, Broadwick Street, Kingly Court, Ganton Street, Marlborough Court, Lowndes Court, Fouberts Place, Little Marlborough Street en Great Marlborough Street in. Die naaste moltreinstasie van *London Underground* is *Oxford Circus* op die Bakerloo-, Central- en Victoria-lyne.
Selfspot

**Selfspot** (ook *selfironie* genoem) is die vermoë om die spot met jouself te dryf. Hierdeur sal 'n persoon afbrekend na homself verwys, homself ondergeskik stel, verkleineer of neerhalend van homself praat. Dit word meestal gebruik as 'n vorm van humor of om 'n spanningsvolle situasie te ontlont.

Daar word soms na selfspot as die beste vorm van selfkennis verwys. Dit is egter dikwels 'n verdedigingsmeganisme, bedoel om die wind uit die seile van kritici te neem. Diegene wat hulself ontbloot, maak dit moeiliker vir ander om 'n hardvogtig houding teenoor hulle in te neem. As die ander persoon welwillend is, kan selfspot 'n effektiewe instrument wees om moontlike kritiek te ontwapen, en die gesprek tot rustigheid te lei.

In sekere kulture is selfspot meer aanvaarbaar as in ander. Daarteenoor is dit dikwels onaanvaarbaar om jou eie beul te blaas.

## Voorbeeld 
* "Niemand is volmaak nie, en ek is die perfekte voorbeeld daarvan."

## Verwysings
Baccle's Farm

'''Baccle's Farm''' is 'n nedersetting in die landelike Oos-Kaap, Suid-Afrika. Onder die vorige politieke bedeling (tot 1994) was dit in die noordwestelike uithoek van die Ciskei-tuisland geleë.

## Sien ook 
* Lys van dorpe in Suid-Afrika

## Verwysings
Tentergate

**Tentergate** is 'n nedersetting in die Chris Hani-distriksmunisipaliteit in die Oos-Kaap, Suid-Afrika.

Tentergate is gestig in 1976, as hervestigingskamp vir die mense wat Herschel gevlug het voor sy inlywing in 'n onafhanklike Transkei.

## Sien ook 
* Lys van dorpe in Suid-Afrika

## Verwysings
Swartkops

**Swartkops** is 'n nedersetting in Nelson Mandelabaai Metropolitaanse Munisipaliteit aan die kus van die Oos-Kaap, Suid-Afrika.

Die dorp is langs die Swartkopsrivier geleë, 11&nbsp;km noord van Gqeberha en 1.6 km van die Indiese Oseaan. Die naam verwys na die omliggende heuwels wat met donker skaduwees bedek is.

Die Kaapse Regeringspoorweë het 'n spoorwegaansluiting hier gebou in 1872, in diens van die spoorroete na Grahamstad en Alicedale in die ooste, Port Elizabeth in die suide, en Uitenhage in die weste.

## Sien ook 
* Lys van dorpe in Suid-Afrika

## Verwysings
Nanchang Q-5

Die Nanchang Q-5 is 'n grondaanvalsvegvliegtuig van Chnese oorsprong.  In verslae van die Noord-Atlantiese Verdragsorganisasie (NAVO) word na die Q-5 as die **Fantan** verwys.
duimnael|regs|280px|'n Ouer Nanchang Q-5

## Sien ook 
* Lys van vegvliegtuie
Oxford Circus

duimnael|*Oxford Circus X Crossing*, Sentraal-Londen se enigste diagonale voetgangersoorgang
duimnael|Die hoofingang tot Oxford Circus-moltreinstasie. Die osbloedrooi muurteëls dateer uit die beginjare van die moltreinstelsel en markeer sedertdien stasiegeboue en -ingange van *London Underground*
duimnael|Oxford Circus-stasie teen spitstyd
**Oxford Circus** is die besige kruising van Oxford Street (A40) en Regent Street in die West End van Londen. Dit word deur talle busroetes asook die gelyknamige moltreinstasie bedien wat regstreeks onder die kruising geleë is.

In die eerste dekade van die 21ste eeu was Oxford Circus se voetgangervolume die hoogste in die hele Britse hoofstad. In spitstye word hier meer as 40&nbsp;000 voetgangers per uur getel, insluitende passasiers op pad na *London Underground* se Oxford Circus-moltreinstasie.

## Verwysings